A SIMPSON CSALÁD
Ma büszkén adok át valamit, amiről eddig azt sem tudtam, hogy létezik:
egy autópálya-vadátkelőt.
És íme a kislány, akinek kitartó nyaggatása miatt ez az…
akármi megvalósult: Lisa Simpson!
E földhíd révén az állatok biztonságosan vándorolhatnak, és megszűnnek a balesetek,
amelyek autópályáinkat tetemekkel borított mészárszékké változtatták.
POLGÁRMESTER
Ez az, bundás pajtások!
Vándoroljatok, ahová a mancsotok, patátok vagy csülkötök visz titeket!
A gyógyszergyár felé tartanak.
DILIBULI BOGYÓBÁNYA A PALL MALL LEÁNYVÁLLALATA
Hiúzok a szeren
Békák a szeren Farkasok a szeren
Szarvasok a szeren
Ezt teszi a drog a darvakkal.
Csúnyán betéptek Springfield vadállatai,
miután felzabáltak több tonna pszichiátriai gyógyszert.
Leszedálódott kígyók barátkoznak antidepis patkányokkal.
A kisimult idegzetű hódok teljesítménypara nélkül építenek gátat.
A stimulánstól pörgő teknősök lehagyják a benyugtatózott nyulakat.
Hogy tépnek már a teknőcök! Amerika visszatért, bébi!
Apa, az utat figyeld!
Ja, tényleg, vezetek.
Oké, fiam, tudod, mi a dörgés.
Nem állhatok le trécselni Milhouse lúzer apjával,
szóval úgy kell kipattannod a kocsiból, hogy nem állok meg teljesen.
Ne löködj! Az ugrást próbálom időzíteni!
Puszi, kölyök!
Szevasz, cimbi! Gyere, nézd meg az új locsolómat!
Háromszázhatvan fokban forog, tesa!
Beragadt 90-nél.
Reggel még pörgött, esküszöm.
Gyere be, vagy eltaposnak!
Eltaposnak?
A halál vagy Kirk?
Legyen a halál.
RENDKÍVÜLI KÖZLEMÉNY
A begyógyszerezett vadállatok tragikus, nem az én hibámból történő
ámokfutása miatt
minden polgár maradjon otthon!
Legalábbis amíg a borzok le nem jönnek a Ritalinról.
Úgy tűnik, ebből pizsiparti lesz.
Kanbuli!
Juhú!
Ajjaj…
Remélem, mindenki vevő a spagettire!
Kísérőnek pedig jöhet a főzővíz!
Megisszátok a vizet, amiben a tésztát főztétek?
Miért, más nem? Abban van a tápanyag!
Én imádom a tészcsilét.
Gáz ez a család! Mindent furán és rosszul csinálnak.
Kimehetek a mosdóba?
Csurrantani kell, vagy pottyantani?
Ma megmutatom, hogyan állítsuk vissza a locsolófej teljes rotációját.
Első lépés: távolítsuk el a fröccsenésgátló lemezt.
Miért nem a hálószobádban alszol?
Luann kitiltott az ágyunkból az örökös izzadásom,
pukizásom és még valami miatt, amiről ciki lenne beszélni.
Aha. Kaphatok abból a sós kekszből?
Itt az egész csomag.
Öt százalék dolgozói kedvezményt kapok a kekszgyárban.
Ezt kértem a nyugdíj helyett.
Marge tiltja a kekszet az ágyban, mert tiszta morzsa lesz minden.
Hát igen. Így kezdődik.
Aztán arra eszmélsz, hogy már a zoknidat se veheted le otthon!
Kirk, zokni!
Jó volt titeket vendégül látni, fiúk.
Legközelebb befejezzük a kirakóst.
A sarkok már megvannak! Az a neheze!
Csodás! Most bezzeg körbejár!
És náluk „csurgatás” a pisilés. Mégis ki beszél így?
Mondhatnánk mi is, hisz cuki. Csurgatás.
Jaj, ne, ez ő! Nem vagyok itt.
Szia, Kirk! Minden oké?
Nem tűnsz a leg… nyúzatlanabbnak.
Mert egy hete nem aludtam.
Folyton azon kattogtam, hogy teszik tönkre a morzsák a hitvesi ágyatokat.
Kitől hallottad ezt?
- Nem tőlem. - Helló!
Agyaltam, hogy menthetném meg a szexmentes házasságodat,
aztán pár tini kandírozott almát dobált a kocsimra a hídról.
Nem mind volt tini.
Meséljen még!
Amikor az almák a szélvédőmbe csapódtak, az üveg pókhálósra repedt,
de a szilánkok nem szóródtak szét. És akkor megvilágosodtam.
Ugyanilyen technológiával kellene morzsamentes kekszet gyártani!
Morzsamentes kekszet? Őrültség!
Csak egy ehető polimerre és szájbarát ragasztóra volt szükség!
És 96 óra folyamatos meló után
megalkottam ezt.
Harapj rá, cimbora!
Nem morzsált.
Kirk Van Houten, te valami elképesztőt alkottál!
Nem, Homer, mi alkottunk valami elképesztőt.
Ez óriási, haver.
Csak nehéz felfogni, hogy létezhet olyan keksz,
ami nem morzsál, meg olyan Kirk, aki nem gáz.
Hát igen, régen tényleg gáz alak voltam,
de te megmentettél a zseniális meglátásoddal.
És most… arra kérlek, hogy higgy bennem!
Hinni tök jó.
Akkor nem kell agyalni semmin.
Mondj fel, és társulj velem egy forradalmi kekszvállalatban!
Homer, a kekszbáró?
Sétáljunk egyet!
Képzelj el valamit!
Tegyük fel, hogy ez az utca az életed!
Egy darabig jól mentek a dolgok,
de aztán nehezebb lett minden,
és elkezdtek összemorzsálni az élet kekszei.
A munka.
A fiú.
A haj.
Mégis megérte elviselni ezt a sok morzsát,
mert új útra tereltek téged.
KEKSZLABOR
És ha végigmegyünk rajta, hős leszel…
NASIOLIMPIA
…a családod és a világ szemében is.
Szeretnék veled osztozni ezen az úton, mert jó ember vagy.
Szeretlek.
Én is téged.
Mondd hát: le mered söpörni magadról a szégyen lisztes maradványait?
Homer, velem tartasz ezen az úton az ismeretlenbe?
Egyetlen kérdésem van csupán.
Ha nincs morzsa, mi az az ingeden?
Korpa.
Benne vagyok.
MINIM-ÁR A LEGNAGYOBB MUSTÁROK HÁZA
KIRKEKSZ A ROPOGTATÁS FORRADALMA
Elnézést, uram! Belekóstol a jellegtelen kaják jövőjébe?
Nem rossz. És semmi morzsa.
Nekem lesz a legtisztább szakállam az elfuserált drogátadáson ma este.
Nővérek! Ezt kóstolják meg!
És semmi morzsa.
Tiszta élvezet, makulátlan öltözet.
Igazi csoda!
Figyelem, vécépapír-felhalmozók és sóher olcsókaja-hívők!
Eljött a kekszforradalom!
Igen!
Ropog, nem potyog!
Megtörténik!
Úristen!
Kirk, az orvosaként mélységesen aggódom a viselkedése miatt.
Hagytam egy üzenetet a…
Ne most, doki! Épp megváltom a világot!
És semmi morzsa!
Ez az!
KIRKEKSZ
ROPI VOGUE BEROBBANT A KIRKEKSZ!
CHEZ ZABA AMERIKAI–FRANCIA TAPASÉLMÉNY
Jó hírem van.
A Delta légitársaság a teljes flottájának berendelt a kekszcsomagokból.
A morzsamentességgel napi másfél millió dollárt spórolnak a takarításon.
Ez az, apa!
Pincér, mennyibe kerül a legdrágább boruk?
Negyven dollárba. Snoopy van az üvegen.
Az nem elég jó a barátaimnak.
Úgyhogy vettem egy 15 000 dolláros palackot egy árverésen.
Nem drága ez egy picit, szívem?
Édesem, egyvalamiben biztos vagyok:
mindig mindenre lesz elég pénzünk, mindörökké!
Mi vagyunk az örökkévalóság!
Semmi sem múlik el.
Furin viselkedsz, apa.
Jaj, Milhouse, olyan bölcs vagy!
Te meg olyan dögös, Luann!
Bárcsak én lennék az a nedvesen rád tapadó homáros előke!
Kirk kicsit bezizzent, nem?
Lemaradunk a zseniális gondolatairól!
Imádom az érzést, amikor az izzadságunk összeér!
Ó, igen!
Hadd nézzelek meg jobban, bébi!
Gyere ide!
Vigyázz!
Drágám, kérlek!
Gyerünk, kicsim! Rázd a Milhouse-gyáradat!
Megfektetem az egész világot!
Tizenhat, tizenhét, tizennyolc, tizenkilenc…
Elképesztő.
Nem tudom, mi történik Van Houten bácsival.
Mintha beszedett volna valamit.
Vagy inkább nem szedett be valamit.
Kirk ugyanis bipoláris zavarban szenved,
és kifogyott a gyógyszereiből a gyógyszerhiány alatt,
amit az a szörnyen átgondolatlan vadátkelő okozott.
És amikor helyreállt a gyógyszerellátás, Kirk nem volt hajlandó újra szedni őket,
mert a saját szavai szerint hurrikánon szörföző Supermannek érzi magát.
Sajnos a barátjuk már nyakig benne van a mániás szakaszban.
Dr. Hibbert, biztos, hogy elmondhatja mindezt?
Valószínűleg nem, de épp most toltam le öt sajtgolyós martinit.
Úgy tűnik, az orvosi titoktartás elbukott a rántott ginnel szemben.
Szörnyen érzem magam.
Kirknek szednie kéne a gyógyszerét. Súlyos beteg.
Marge, most ittál meg egy 3000 dollárt érő pohár bort!
Szerinted ez betegség?
Ja, Kirk király.
Mint Joker azokban a menő Batman-filmekben, amikben nincs Batman.
A szakirodalom szerint
„az egyes típusú bipoláris zavart a mániás, euforikus szakaszok
és a mély depresszió váltakozása jellemzi.”
Hé, várjatok!
Mondanom kell valamit!
Köszi, hogy eljöttetek! Hálás vagyok érte.
Nem is errefelé kell hazamennem!
ELADVA
Szia, Luann! Kirk tegnapi viselkedéséről szerettem volna beszélni veled.
Kicsit gyógyszerezetlennek tűnt.
Ja, igen, Kirk „zavara”.
Kiderült, hogy van rá gyógymód: a pénz.
Ez minden, Cashington.
De nem aggódsz, hogy…
Nem leszek képes szexuálisan kielégíteni? Dehogynem.
Ma már négyszer szeretkeztünk.
Ötször, ha a pékségbeli akciót is beleszámoljuk.
Miért ne számolnád bele?
Figyelj, Marge, tudom, hogy csak azért jöttél, mert le akarsz feküdni Kirkkel.
Nem igaz!
Tényleg?
Épp most vásárolta be magát a Calgary Flamesbe.
Ők már évek óta rosszul játszanak.
Amiatt sem aggódsz, milyen hatással lehet mindez Milhouse-ra?
Ide nézzetek! Én vagyok apu!
Az már a bentlakásos iskola gondja lesz.
Ez a CNBC: a Célzott Nasibörze Centrum!
Harper Poppyseed vagyok, ez pedig a Ropogtatás élőben.
Mai vendégünk a morzsamentes keksz feltalálója, a zseniális Kirk Van Houten,
és alapítótársa, Homer Simpson.
A Kirkeksz márka az országos sóskeksz-piac hat százalékát birtokolja.
Hogyan terveznek terjeszkedni?
Nem terjeszkedni akarunk,
hanem leigázni!
Felhőkarcolókat reggelizem!
A kollégám arra utal, hogy megfontoltan és stabilan tervezünk növekedni.
Mi ez a vacak? Szörnyű!
A tőzsdei árfolyamjelzőre gondol?
Nahát, a Csíz-Íz.
Azok a sajtagyú senkik hét éve még nem akartak felvenni.
Hé, csicskák, cuppanjatok rá a valagamra!
Sajnos lejárt az időnk. Köszönjük a figyelmet.
Mr. Van Houten, a versenytársai szerint a terméke nem olyan nagy durranás…
Tényleg a kekszről fogunk beszélni,
miközben az emberiség a kihalás szélén áll,
és egyedül én menthetem meg?
Tessék?
Amint a Föld felszínén halálossá válik a hőmérséklet,
az óceán fenekére kell szállítanunk a polgárokat
egy hipergyors akvarakétával!
Te jó ég!
Mr. Van Houten, a részvényei árfolyama 60%-ot süllyedt az interjú kezdete óta.
Az emberiségnek pedig 3,6 kilométerrel kell a tengerfelszín alá süllyednie!
Azonnal finanszírozzák az akvarakétát!
Itt már nem biztonságos.
Ez nem is igazi város!
Homer, nem vagyok túl jól.
Szevasz, haver! Mit csinálsz?
Az időjárást nézem.
„Szürke és felhős.” Frissítés.
Tudod, egyesek szerint te úgynevezett „bipoláris” vagy.
Szerintem nem, de lehet, hogy ez a másik pólus.
Azt hiszem, leállok a fogmosással.
Ez az FBI! Házkutatási parancsunk van.
HÁZKUTATÁSI PARANCS
Mit keres itt az FBI?
BŰNJEL
Pénzt loptam a kekszcégtől, hogy finanszírozzam az akvarakétát,
és ezért ránk szállt a SEC.
A Sós Ennivalók Céhe? Jaj, ne! Ne!
Sajtszagú a kezem.
Mi a fene folyik itt?
Hát, Kirk ellopta a cég pénzét
egy nem létező, víz alatti szuperhajó finanszírozására.
Mindenki halálra rémült!
Amint megjelent az FBI, Bart felszaladt az emeletre.
Csak az FBI-t ne!
Én figyelmeztettelek, hogy Kirk bipoláris.
Én figyelme… Nem te…
Semmi baj. Megbocsátok.
Kitaláltam, hogy hozhatok helyre mindent.
Mégis mit tehetnél?
Elviszem a balhét Kirk helyett.
Romokban a családunk!
Nem, figyelj! Ha Kirköt lecsukják, a cégnek annyi.
De ha én vallok be mindent, a részesedésünk gazdaggá tesz minket.
Ezt nem lehet pénzzel jóvátenni!
Még ennyivel sem?
Még annyi…
Ez akkor is szörnyű ötlet.
Még egy nulla.
Nem számít. Ígérd meg, hogy nem viszed el a balhét Kirk helyett!
Jó, megígérem. Kitalálok valami mást.
Drága Marge! Nem tudtam mást kitalálni.
Légyszi, ne kapj szívrohamot! Jó dolgom lesz.
Fehérgalléros-börtönbe kerülök,
ahol biztos egy csomó DVD van a DVD-könyvtárban.
Puszilom Lisát és Maggie-t, és fojtsd meg a fiút a nevemben! Szeretlek. Homer.
6. CSATORNA HÍRADÓ
KIRKEKSZ
Majszolj tovább, Kirk!
Azonnal beszélnem kell a férjeddel!
Nahát! A cicának gombolyag kell.
Ennél ribisebben nem is öltözhettél volna.
Hagyjuk ezt! Hol van?
Jaj, Kirk, tudom, hogy nem te tehetsz a depresszióról. Sajnálom.
De Homer… Fejezd be a pulykaevést!
Ébresztő!
Kirk, te csak a kinti zuhanyzót használhatod.
Szomorú, Marge. Szomorú.
Homer épp magára akarja vállalni a bűneidet.
El kell mondanod az FBI-nak az igazat!
Még a házam is engem sirat.
Dr. Hibbert ideadta a gyógyszered. Rendes ember, de gőze sincs az etikáról.
Ha ezt beveszed, jobban leszel.
De senki sem szeret, amikor a normál Kirk vagyok.
Amikor leálltam a bogyókkal, mindenki megkedvelt.
Én nem.
Ha számít a barátságotok Homerrel, vedd be!
Homer már régóta elment.
Esélytelen utolérni,
mielőtt vallomást tenne, és megsemmisül a családom!
Nem igaz. Ott az akvarakéta!
Nincs is akvarakéta. Csak a mániás, pszichotikus elmédben létezik.
AKVARAKÉTA
Ez hihetetlen!
Még a színe sem lett jó.
A rakéták nem működnek. Tiszta hülye vagyok.
Ilyen érzés mániásnak lenni?
Aha.
Így már értem.
FOLYÓPARTI FBI-KÖZPONT
Akvarakéta?
Nem hagyhatom, hogy börtönbe menj. Kellesz a világnak. És nekem is.
Neked a mániás Kirk kell, és ő már nincs itt.
De együtt akartunk végigmenni az ismeretlen úton.
Hé! A Clevelandi Kekszpó örökre megmarad nekünk.
Kirk, ne feledd: te vagy a legjobb arc!
GUDGER EGYETEM
A feliratot fordította: Marik Gábor